Lav et referat af nedenstående tekst:

Tekst:
En 45-årig mand fra Thisted Kommune er varetægtsfængslet i fire uger. Han er sigtet for at have begået et voldsomt hjemmerøveri i Flauenskjold mandag formiddag. Her blev en 69-årig kvinde slået og bundet, og i flere timer gennemrodede en maskeret mand hendes hjem. Ifølge sigtelsen har manden desuden truet kvinden med en pistollignende genstand. Den 45-årige mand, som er dansk statsborger, er sigtet efter straffelovens paragraf 288 om røveri samt straffelovens paragraf 261 om frihedsberøvelse. Efterforskningen er af politiet blevet betegnet som ”af største prioritet, da fremgangsmåden er ekstremt grov”. Det var den intense efterforskning, der førte til, at man kunne anholde den formodede gerningsmand i Aarhus torsdag. Den 45-årig blev fremstillet i lukket grundlovsforhør fredag formiddag, hvor han nægtede sig skyldig. Han valgte ikke at kære varetægtsfængslingen, fortæller forsvarer Søren Beckermann.

Referat:
Efter intens efterforskning har Nordjyllands Politi fundet frem til den mand, de formoder, stod bag et groft hjemmerøveri i Flauenskjold. Manden er nu varetægtsfængslet i fire uger.